《两翁来会前峰精舍》
明代·许相卿

一别岁云改，多病会常难。天值清和景，人来野水干。

庭空藉芳草，林缺认遥峦。趺坐谈方外，吾生得大观。

作者简介：（1479—?）浙江海宁人，字伯台，晚年自号云村老人。正德十二年进士。世宗即位，授兵科给事中。为给事三年，屡上疏言事，尤极言功臣子弟荫官不及中官厮养，皆不听，遂谢病归。嘉靖八年诏养病三年以上不赴都者，落职闲住，遂废。夏言秉政后，招之，谢勿应。